Marshel Widianto

Marshel Widianto (lahèr tangghâl 30 Mèi 1996) èngghi panèka tokang lawak sè kadhibi', palakon, parèntèng lampa, sareng politikus kabhângsa'an Inḍonèsia. Marshel èngghi panèka finalis Stand Up Comedy Acamedy kapèng tello' sè èlaksanaaghi è Inḍosiar.

 Kaoḍi'ânna dhibi'èn 
Marshel èngghi panèka ana' wa'-towa'an ḍâri empa' satarètanan, salèrana neng-neng è Tanjung Priok, Jakarta Ḍâjâ. Sabelluna dhâddhi sorang komika, salèrana toman arassa'aghi dhâddhi orèng sè èbâjâr kaangghuy nèngghu pan-saponapan acara è tèlèvisi, sampè' kaangghuy ḍâpa' ka acara kasebbhut, Marshel kodhu dhâddhi tokang ngamèn kaangghuy dhâddhi ongkos mangkatta.Vincentius Mario. "Ceritakan Masa Sulit, Marshel Widianto Pernah Makan Nasi Pakai Minyak Jelantah ". Kompas. 2021-01-15. Èyaksès 2026-01-21. È bâkto malaratdhâ, salèrana neng-neng è roma kènè' tor coma bisa adhâ'âr sèttong mie sè ègi-bâgi sareng tello' alè'na.Meiristica Nurul. "Marshel Widianto Cerita Masa Sulit: Kalau Panas Ubin Rumah Melendung ". Liputan 6. 2021-10-18. Èyaksès 2026-01-21. Salaèn dhâddhi orèng sè èbâjâr kaangghuy nèngghu, Marshel jhughân toman alako dhâddhi tokang naghi otang sareng kuris minynyak angèn palsu. È bâkto oḍi' malarat sabbhânna segghut èpadhâddhi carèta nalèkana salèrana akomèḍi.

Marshel resmi aparèng onèng manabi salèrana ampon akabin sareng mantan angghuta ḍâri grup idola JKT48, èngghi panèka Yansen Indira ètangghâl 18 Maret 2023, tor jhughân aparèng onèng lahèrna pottra lu-ghâlluna, Archie Hermawan Farid Gilandy Widianto è tangghâl sè samè. Saongghuna kaḍuwâna ampon akabin è bulân Pèbruwari 2022 kalabân sa'-kasa'. Kaḍuwâna ngaghunghè pottra polè sè nomer ḍuwâ', èngghi panèka Abellano Shaden Hartoyo Widianto sè lahèr ghita' ḍâpa' bâktona è tangghâl 24 Jânuwari 2024.

 Sombher